title: Escaldu
text: El verdaderu papel d'un escaldu nun yera namái componer poemes, na Edá Media tamién se-yos consideraba cronistes, escritores, testigos de la hestoria y, en cierta midida, el so perfil yera como los reporteros na actualidá. Yeren, en resume, una autoridá histórica. Olaf II de Noruega méntalo nidiamente poco primero de la batalla de Stiklestad:Él llamó a los sos escaldos y ordenó-yos entrar na sala de la so fortaleza. «Vós tenéis de tar equí», dixo, «y ser testigos de too lo que va asoceder equí. Entós nun vais precisar que naide vos diga un res, pos vais poder dicilo por vós mesmos y componer versos sobro ello más tarde».